
Tisztálkodás a fürdőszobában. A test higiéniai változásai a 19. században

A „Tisztálkodás a fürdőszobában. A testi higiénia változásai a 19. században.” című dolgozat tárgyát a 19. század testi higiénia, és a mosakodás változásai képezik. A kutatás során feltárásra kerülnek azok a történelmi folyamatok, amelyek a 19. századi tisztálkodás kultúra kialakulásához vezettek A dolgozat életmódtörténeti megközelítésből vizsgálja a higiéniás kultúrát és az abban bekövetkezett változásokat.
A 19. században kezdődött az a folyamat, amelynek eredményeképpen a 20. század végére a társadalom nagy része eljutott a mindennapos tisztálkodáshoz. A folyamat egyik mozgatórugóját az urbanizálódó társadalom új problémái adják. A lakhatási nehézségekre válaszul a század második felében bérházépítkezések kezdődnek. Az új lakóházakban már megjelennek a fürdőszobák, ami a tisztálkodási szokások változását is mutatja.
A század elején Európában dühöngő kolerajárvány az állam felelősségét is előhívta a lakosság egészségéért, megszülettek a közegészségügyi intézkedések és ellátások, megépültek a közkórházak, az orvosokat szervezetten elhelyezték az ország legtöbb pontján.
A tisztálkodás vidéken és a városban különbözően módon történt. A városi tisztálkodás gyorsabb ütemben változott az infrastruktúra és a higiéniás termékek folyamatos fejlődésének köszönhetően. A vidéki tisztálkodás alapját a század végén is még a hagyományok, a tradíciók határozták meg, az újítások nehezebben nyertek teret.




